Наша љубав
Наша љубав 

Наша је љубав: живот цветних поља,
кад се отопе покривачи снега,
и мирисна младим зеленим житом,
и тамјаном трокрилних богомоља.

Наша је љубав: ружичасте наде,
благе и нежне, без буновних ноћи,
као кад у мајском предвечерју
славуј пева тихе серенаде.

Наша је љубав: оголело грање,
и плава магла што нас обавија,
и жути листак, - болесно сироче.

Наша је љубав тихо умирање.

Душан Васиљев

Српска уметничка поезија